Ma yella deg tseleḍt nexdem ɣef uḥeṣṣen deg wungal “Askuti” ad d-naf tamuɣli n umsawal d tin yemgaraden deg uḥric ɣer wayeḍ . Imi ad naf deg uḥric amezwaru yessexdem aḥeṣṣen agensay imi amsawal yessen ayen yerzan awadem-nni id-iḥekkun , ma deg uḥric wis sin yessexleḍ gar uḥeṣṣen agensay akked ilem imi amsawal yessen kra yellan ɣef yiwudam neɣ yezmer ad aɣ-d-yefk isallen uger n wayen yezmer ad aɣ-d-yefk uwadem ɣef yiman-is ma deg uḥric wis kraḍ ad-t-id-naf yessexdem Aḥeṣṣen aniri anida ad d-naf amsawal iḥekku-d ɣef yiwudam melba ma yessekcem iman-is deg-sen .